Oset der elva renner ut i Reisafjorden er et elvedelta med sandører og strandenger, salteng, brakkvannseng og pøler. Strandengenes vegetasjon er preget av både sørlige og nordlige, subarktiske trekk. oset er et viktig trekk- og beiteområde for sjø- og vadefugler, med mye laksand, siland, gressender, vadere og terner. Strandengene har internasjonal verneverdi i botanisk sammenheng. Området har regional verneverdi for fuglelivet.